Froggy i-Mate
Froggy er en lille sød frø, der sidder på en stige i et lille glas og fortæller om det kommende vejr. Du kan bruge Froggy til at få vist den lokale vejrudsigt, eller du kan tjekke ferievejret i mere end 700 byer overalt på kloden.

Når der er udsigt til solskin, kravler Froggy helt op i toppen af stigen, hvor han nyder solens varme stråler iført moderigtige solbriller. Er der udsigt til regn, kravler han et par trin ned, mens han med en paraply forsøger at beskytte sig mod regndråberne fra en truende, sort sky. Er der udsigt til sne, sidder han på bunden af glasset med et halstørklæde på, mens sneen blidt daler ned omkring ham.

Ved siden af glasset sidder der et termometer, der viser temperaturen. Og holder du musen hen over Froggy, kan du desuden få vist et vindue, hvor du kan aflæse vejrudsigten for den valgte by.